BREINIAU DYN. 





Ar y mesur—“ Duw gadwo'r Brenin.” 


Or am I to the pole exil'd, 
To glooms where nature never smil'd, 
Since heaven or earth began ; 
Warm'd by thy flame, bright Liborty, 
With farvent soul I'll sing to thee, 
And sing the Rights of Man. 
NEWGATE BTANZAS, 
1 Rhowch orfoleddus lef, 
Orthrymwyr gwlad a thref, 
Mewn eitha” gwŷn ; 
Cyhoeddwch lawn ryddhad, 
I ormes, twyll, a brad,— 
A chenwch farwnâd 
I Freiniau Dyn. 


2. Deddf Rhyddid sydd yn awr 
Oll) gwedi” thori 'lawr— 
Mae'n wael ei llun ; 

Cyd-orfoleddwch gân, 

Fod uffern fawr o'ch rhan,— 

Gormeswch y'mhob man, 
Ar Freiniau Dyn. 





9 Br maint y wylo sydd, 
Gan weiniaid nos a dydd, 
Mewn bryna bros 
. Ymdrechwch ŷn ddi-gryn 
Yn erbyn Breiniau Dyn 
A'r Rhyddid sydd yn nglyn, 
Rhowch hwy dan glo. 

Chwi feilchion uchel fryd, 
Rhowch bawb eich penau 'nghyd, 
'Nawr yn gyltun ; 
Daw'ch llywydd mawr wrth raid, 
A'i fyddin fawr o'ch plaid, 
Cewch sathru yn y llaid 
Holl Freiniau Dyn. 


Sefydlwch yn mhob gwlad 
Ddeddf gormes, twyll, a brad, 
A thrais y'nglyn ; 
Defnyddiwch fin y cledd 
At bawb a garant hedd, 
A chleddwch yn y bedd 
Holl Freiniau Dyn. 


! seihrwch dan eich traed, 
Rai gwirion yn eu gwaed, 
Mewn llid a gwyn ;. 
Daw'ch cadben dewr y'mla'n, 
A'i wŷr a'i arfau tân, 
Gyr ef o'r byd yn lân 
Holl Freiniau Dyn. 


O! llethwch hyd y llawr, 

Dan iau caethiwed mawr, 
Gyfiawnder pur ; 

Rhowch dân, a pheiau plwm, 

I'r tlawd, anghenus, llwm,— 

A llwythwch ef yn drwm, 
Fr maint ei gur. 


Rhowch farwol ergyd briw 
I ben Gwirionedd gwiw, 

. A lleddwch ef; 
Hen elyn atgas yw 
I'ch cyfraith chwi a'ch llyw, 
Ni ddylai hwn gael byw 
Na chodi llef, 

Mewn rhyfyg ewch y'mla'n, 
Mal tonau mawr o dân, 

I ddifa'r byd ; 
Ardrethwclh—codwch doll, 
Degymwch yn ddigoll,— 
Eich defaid eneifiwch oll, 

Mae'n eitha pryd, 


Mae genych bleidwyr llym, 


A. chyfraith—mawr ei grym, 


Mewn rhwysg di-gryn ! 
Daw gwyr y dagell dew 
I ruo megys ìlew, 

Os clywant baner mew 

Am Freiniau Dyn. 


Swyddogion trais o'r bron 
Sy'n hoffi'r gyfraith hon, 
Ac wrthi 'nglyn ; 
Dodasant Zew ar fainc, 
I wisgo coron Ffrainc, 
Fel na b'ai yno gainc 
Am Freiniau Dyn. 


Os dercha neb ei lais 
Yn erbyn coron trais, 
Caiff daliad prŷn ; 
Caiff garchar mwll di-free, 
Neu gordyn am ci geg, 
Am gynyg chwareu teg; 
I Freiniau Dyn. 


'Does neb ddadleuna 'nawr 
Dros Ryddid hardd ei gwawr, 
Ol nag oes un ; 
Fe losgwyd hen Dwm Paine, 
A'i lyírau ro'w'd i'r brain, 
Ni chlywir mwyach sain 
Am Freiniau Dyn, 

14: Hir safodd rhai di-frad 
I ymbil am ryddhad 
O'u gormes blin ; 
Chwi roisoch farwol glwy' 
O'r diwedd iddynt hwy,— 
Ni soniant un-gair mwy 
Am Freiniau Dyn, 


15. Chwi drawsion, bellach dewch, 
Crechwenwch—llawenhewch, 
Tra ynoch ffân ; 
Cewch fyn'd o'r byd yn glau, 
I'r hen uffernol ffau, — 
> Ac yno cewch cich cau 
'Ddiwrth Freiniau Dyn. 


SHON CHWAREU TEG. 

